section_heading: Slikarstvo
paragraph_text: Desetu godišnjicu svog izlagačkog rada obilježio je izdavanjem grafičke mape pod naslovom “Nacionalni park RH Risnjak u očima Davora Vukovića” u izdanju galerije “Lacroma” iz Zagreba, grafičke mape “Paklenica” te grafike Nacionalnog parka Plitvička jezera. Na likovnoj koloniji “Sava” nazočan je 1996. godine, a koloniji “Neum” 1998. godine. U 1998. godini Narodno sveučilište u Zaprešiću i galerija “Razvid” izdaje treću grafičku mapu s četiri grafička lista pod naslovom “Impresije iz Novih Dvora”. U 2000. godini promovira svoju četvrtu grafičku mapu s četiri lista pod naslovom “Zagrebu za milenij”. U 1998. godini nazočan je na I. hrvatskom trijenalu akvarela u galeriji “Miroslav Karas” u Karlovcu i “Galeriji umjetnina Slavonskog Broda”.